KOMISSION TIEDONANTO EUROOPAN KEHITYSRAHASTO (EKR) arvio jäsenvaltioiden maksusitoumuksista, maksuista ja rahoitusosuuksista varainhoitovuosina 2010–2015 /* KOM/2010/0557 lopull. */





[pic] | EUROOPAN KOMISSIO | Bryssel 11.10.2010 KOM(2010) 557 lopullinen KOMISSION TIEDONANTO EUROOPAN KEHITYSRAHASTO (EKR)arvio jäsenvaltioiden maksusitoumuksista, maksuista ja rahoitusosuuksista varainhoitovuosina 2010–2015 Johdanto Komissio esittää tässä asiakirjassa sisäisen sopimuksen[1] 7 artiklan 1 ja 5 kohdan mukaisesti arviot varainhoitovuosien 2010–2015 maksusitoumuksista, maksuista ja rahoitusosuuksista. Arvioissa otetaan huomioon investointikehystä koskevat Euroopan investointipankin (EIP) ennusteet. Jäsenvaltiot ovat maksaneet yhdeksännen Euroopan kehitysrahaston (EKR) voimaantulon jälkeen vuodesta 2003 EIP:lle suoraan sen hallinnoimiin välineisiin (investointikehys ja korkotuet) tarkoitetut rahoitusosuudet. Tässä tiedonannossa erotellaan näin ollen selkeästi EIP:n yhdeksännen ja kymmenennen EKR:n puitteissa hallinnoimat määrät ja toisaalta komission hallinnoimat määrät. Kuten ennenkin, tiedot esitetään enimmäkseen taulukkomuodossa. Lisäksi annetaan joitakin selityksiä tulkinnan helpottamiseksi. Seuraavassa kaaviossa on yleiskatsaus maksusitoumusten ja maksujen kehitykseen (komissio[2] ja EIP). Siitä käy selvästi ilmi vuonna 2000 alkanut maksujen rakenteellinen kasvusuuntaus. [pic] 1. Rahoituksen toteutumisennuste varainhoitovuosina 2010 ja 2011 Komissio ja EIP ovat saattaneet ajan tasalle varainhoitovuosien 2010 ja 2011 maksusitoumuksia ja maksuja koskevat ennusteet kaikkien AKT-maiden[3] ja MMA:iden[4] osalta. Ajantasaistamisen tulos sekä EKR:n rahoittamiseen tarvittavien osuuksien määrä esitetään liitteissä 1–3. Numerotietoja verrataan kesäkuussa 2010 annetussa tiedonannossa[5] esitettyihin tietoihin. EIP korostaa, että ennuste varainhoitovuoden 2010 lopussa jäljellä olevasta määrästä perustuu erityisesti ennusteeseen pääoman takaisinmaksusta ja koroista, joista suuri osa erääntyy maksettavaksi joulukuun puolessavälissä. Takaisinmaksuissa saattaa kuitenkin esiintyä ennakoimattomia viiveitä tai ne voidaan suorittaa oletettua aiemmin. Arviot tarkistetaan kymmenenteen EKR:oon sovellettavan varainhoitoasetuksen[6] 57 artiklan 4 kohdan mukaisesti kesäkuussa 2011 annettavassa tiedonannossa. Vuosien 2010 ja 2011 rahoitusosuudet esitetään liitteessä 4 maksuerittäin jaoteltuina. 2. Varainhoitovuodet 2010–2015 Keskipitkän aikavälin arvioiden virhemarginaali on suuri. Komissio ehdottaa kymmenennen EKR:n voimaantulon seurauksena maksuosuuksien vuotuisia enimmäismääriä varainhoitovuoden n+2 eli vuoden 2012 osalta[7]. EIP:lle ehdotetaan 350 miljoonan euron määrää ja komissiolle 4 000 miljoonan euron määrää. Jäljempänä oleva taulukko sisältää ennusteet vuosiksi 2010–2015. EIP:tä koskeva maksujen ja rahoitusosuuksien suhteellisen suuri ero johtuu siitä, että vuodesta 2007 osa maksuista on rahoitettu lainojen takaisinmaksuilla. Komissio alkaa esittää kymmenettä EKR:a koskevia rahoituspyyntöjä vuodesta 2011 ja EIP todennäköisesti vuodesta 2013 alkaen. Ennuste varainhoitovuosien 2010-2015 maksusitoumuksista, maksuista ja rahoitusosuuksista ( miljoonaa euroa ) [pic] * Koska rahoituskehystä vuoden 2013 jälkeiselle ajalle ei ole vielä vahvistettu, tässä asiakirjassa ei esitetä maksusitoumusmääriä vuosiksi 2014 ja 2015 komission osalta. Tämä vaikuttaa osaltaan myös maksujen ja rahoitusosuuksien arvioituihin määriin ja selittää niiden huomattavan alenemisen vuodesta 2014. ** Vuodesta 2013 alkaen EIP:n luvuista on vähennetty korkotuki/teknisen avun määrärahat, jotka saatetaan käyttää loppuun vuonna 2012. LIITE 1 – Arvio vuosien 2010, 2011 ja 2012 maksusitoumuksista ( miljoonaa euroa ) [pic] [pic] LIITE 2 – Arvio vuosien 2010, 2011 ja 2012 maksuista ( miljoonaa euroa ) [pic] [pic] LIITE 3 - Vuosien 2010, 2011 ja 2012 arvioitu rahoitustilanne ( miljoonaa euroa ) [pic] [pic] LIITE 4 – Vuosien 2010 ja 2011 EKR-rahoitusosuudet maksuerittäin jaoteltuina ( euroa ) [pic] [1] Neuvostossa kokoontuneiden jäsenvaltioiden hallitusten edustajien sisäinen sopimus vuosia 2008–2013 koskevaan monivuotiseen rahoituskehykseen perustuvan yhteisön avun rahoituksesta AKT–EY-kumppanuussopimuksen mukaisesti sekä rahoitustuen myöntämisestä EY:n perustamissopimuksen neljännessä osassa tarkoitetuille merentakaisille maille ja alueille, EUVL L 247, 9.9.2006, s. 32. [2] Tässä tiedonannossa mainitut komission maksusitoumukset ja maksut ovat bruttomääräisiä, eli niissä ei ole otettu huomioon vapautettuja tai takaisin perittyjä määrärahoja. [3] Afrikan, Karibian ja Tyynenmeren valtiot. [4] Merentakaiset maat ja alueet. [5] KOM(2010) 319 lopullinen, 15.6.2010. Investointikehystä koskevat luvut ovat EIP:n antamia, ja ne sisältyvät samaan tiedonantoon. [6] EUVL L 78, 19.3.2008, s. 1. [7] Sisäisen sopimuksen 7 artikla (ks. 1–4 kohta).